Come, let's do something for Bhojpuri...
प्रणाम आ जय भोजपुरी
जंतसार के नाव त सब केहु सुनले होई , अगर ना त इयाद करी , जांत चलावे के बेरि मेहरारु गीत गाना गावे ली स , एह मे ना ढोलक होला ना झाल होला , खाली मेहरारुन के आपन आवाज होला ।
जांत त कवनो बेरा लोग चलावे ला लेकिन पहिले के जमाना मे जब मशीन ना रहली स तवना घरी रात के तीसरा पहर मे मेहरारु जांत पीसत रहली स ।
जांत के प्रचलन तब अईसन रहे की टोला भर के मेहरारु एक दुसरा के सहायता भी करत रहली स संगे संगे बिआह शादी मे जेकरा घरे बिआह रहे ओकरा घरे नियम से मेहरारु आ के जांत दंवs स । आ ना त सब केहु के घरे ( गांव के ) गँहु दिआ जाउ पीसे खातिर ।
जांत चलावात खा थकान हो जाउ त वोह थकान के दुर करे खातिर मेहरारु ई गीत गावे ली स , आ जंतसार मे हर तरह के भाव लउकेला , कही छेडखानी त कँही करुण रस त कँही , श्रृंगार रस त कँही उदारता लउकेला ।
कुछ एक गीत ओइसने हम पोस्ट करे के कोशिश करब , आ हम निहोरा करब रवुआ लोग से की अगर कुछ ओइसन जंतसार के गीत होखे त एजुगा पोस्ट करी सभे !
आभार , स्रोत - डा. कृष्णदेव उपाध्याय
Views: 54
ए राम जेहि बने सिंकियो ना डोलेला
बघवो ना गुरुजेला ए राम
ए राम राहि बने हरि मोरे गईले
त केहु ना सनेसिहा नु ए राम
ए राम मचिया बईठलि तुँहु आमा
त अवरु से आमा मोरी ए राम
ए राम विपतलि धियवा रे संगेरु
त विपते गवनो अइलो ए राम
ए राम पासवा खेलत तुँहू भईया
त अवरु से भइया मोरे ए राम
ए राम भडसर पइसलि तुहूँ भउजी
त अवरु से भउजी मोरी ए राम
ए राम विपतलि ननदी रे संगेरु
त विपते गवनो अइलो ए राम
ए राम सम्पति रहिते त बंटिती
विपति कइसे बांटबि ए राम
त राम मिलहु सखिया रे सलेहरि
अवरु सनेहरि ए राम
ए राम चलहु जमुना के तिरवा
आसानानावा करबो ए राम
ए राम बन मे से निकलु रे बघिनिया
त मोहि भछि घालहु ए राम
ए राम अतने मे भांवरा सरीखे प्रभु अइले
त अब दिनवा लवटन ए राम
सिकियो - पत्ता , गुरजेला - दहाडना , सनेसिहा - सन्देश-वाहक , विपतलि - विपत्ति से मुक्ति , धियवा - बेटी , पुत्री , संगेरु - रक्षा करना ( पालान पोषण ) , भडसर - घर , पइसलि - घुसी हुई , सनेहरि - स्नेह करने वाली , भछि - भक्षण
सीमा जी बहुत बहुत धन्यवाद जे रउवा आपन बहमुल्य समय देहनी एह गीत के पढे खातिर !
धन्यवाद आ जय भोजपुरी
© 2012 Created by Admin.
eng_Latn mai_Deva bho_Deva bho_Deva bho_Deva bho_Deva bho_Deva bho_Deva eng_Latn bho_Deva bho_Deva bho_Deva bho_Deva awa_Deva awa_Deva bho_Deva bho_Deva hne_Deva awa_Deva awa_Deva awa_Deva bho_Deva bho_Deva hne_Deva awa_Deva mai_Deva npi_Deva bho_Deva awa_Deva bho_Deva mai_Deva bho_Deva bho_Deva hin_Deva bho_Deva bho_Deva eng_Latn